Projekts

LATVIJAS REPUBLIKAS MINISTRU KABINETS

2018. gada Noteikumi Nr.

Rīgā (prot. Nr. §)

**Grozījumi Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi”**

*Izdoti saskaņā ar Būvniecības likuma*

*5. panta pirmās daļas 2. punktu un otrās daļas 2. punktu*

Izdarīt Ministru kabineta 2014. gada 14. oktobra noteikumos Nr. 633 “Autoceļu un ielu būvnoteikumi” (Latvijas Vēstnesis, 2014., 211.nr.) šādus grozījumus:

1. Aizstāt visā noteikumu tekstā vārdus “pasūtītājs” (attiecīgā locījumā) un “būvniecības ierosinātājs (pasūtītājs)” (attiecīgā locījumā) ar vārdiem “būvniecības ierosinātājs” (attiecīgā locījumā).

2. Aizstāt visā noteikumu tekstā (izņemot 4., 5., 7., 8. – 60., 62., 70., 149., 169.(ievaddaļu), 171., 174., 176., 178., 198., 264., 265., 266. punktu , 5.pielikumu un 12.pielikumu) vārdus "būvvalde" (attiecīgā locījumā), "birojs" (attiecīgā locījumā) un "būvvalde vai birojs" (attiecīgā locījumā) ar vārdiem "institūcija, kura pilda būvvaldes funkcijas" (attiecīgā locījumā).

3. Izteikt 5. punktu šādā redakcijā :

"5. Šajos noteikumos noteikto ceļu un ielu, kā arī komersantu ceļu būvniecības (turpmāk – būvniecība) procesa kontroli un tiesiskumu nodrošina institūcija, kura pilda būvvaldes funkcijas:

5.1. Būvniecības likuma 6.1 panta pirmās daļas 1. punkta “b” un “c” apakšpunktos un 1.1 punktā minētajos gadījumos –birojs;

5.2. citos gadījumos - attiecīgās administratīvās teritorijas būvvalde.".

4. Izteikt 70.punktu šādā redakcijā:

"70. Būvniecības ieceres dokumentāciju (izņemot būvniecības iesniegumu) izstrādā trijos oriģinālos eksemplāros, bet Būvniecības likuma 6.1 panta pirmās daļas 1. punktā minētajos gadījumos – četros oriģinālos eksemplāros. Viens eksemplārs tiek glabāts institūcijā, kura pilda būvvaldes funkcijas, viens eksemplārs – birojā, pa vienam eksemplāram glabā būvniecības ierosinātājs un būvprojekta izstrādātājs. Noteiktais dokumentu eksemplāru skaits nav nepieciešams, ja dokuments ir sagatavots un iesniegts elektroniski.".

5. Aizstāt 95. punktā skaitli un vārdus “9. panta trešās daļas” ar skaitli un vārdu “9.1pantā”.

6. Izteikt 149.punktu šādā redakcijā:

"149. Institūcija, kura pilda būvvaldes funkcijas, 14 dienu laikā pēc šo noteikumu 146. un 148. punktā minētās informācijas saņemšanas par būvdarbu pārtraukšanu vai apturēšanu veic objekta apsekošanu un pieņem lēmumu par atļauju pārtraukt būvdarbus, saskaņo ielu konservācijas darbu veikšanas projektu vai, ja nepieciešams, pieņem lēmumu par ceļa un ielas konservāciju.".

7. Izteikt 169.punkta ievaddaļu šādā redakcijā:

"169. Ierosinot ceļa un ielas vai tās daļas pieņemšanu ekspluatācijā, būvniecības ierosinātājs institūcijā, kura pilda būvvaldes funkcijas, iesniedz šādus dokumentus:".

8. Izteikt 171.punktu šādā redakcijā:

"171. Ceļu un ielu vai tās daļu pieņem ekspluatācijā institūcija, kura pilda būvvaldes funkcijas. Birojs pieņemšanas darbā pieaicina būvvaldes amatpersonu, ja būvvalde ir izteikusi vēlmi tajā piedalīties.".

9. Izteikt 174.punktu šādā redakcijā:

"174. Institūcijas, kura pilda būvvaldes funkcijas uzdevums ir novērtēt ceļa un ielas vai tās daļas gatavību ekspluatācijai, pamatojoties uz institūcijā, kura pilda būvvaldes funkcijas, iesniegtajiem šo noteikumu [169. punktā](https://likumi.lv/doc.php?id=269710#p169) minētajiem dokumentiem, kā arī atbilstību normatīvajiem aktiem būvniecības jomā un būvprojektam.".

10. Izteikt 176.punktu šādā redakcijā:

"176. Institūcija, kura pilda būvvaldes funkcijas, sastāda aktu par būves vai tās daļas pieņemšanu ekspluatācijā (turpmāk – akts) ([12. pielikums](https://likumi.lv/doc.php?id=269710#piel12)) trijos vai – [Būvniecības likuma](https://likumi.lv/ta/id/258572-buvniecibas-likums) 6.1panta pirmās daļas 1. punkta "b" vai "c" apakšpunktā minētajos gadījumos – četros oriģinālos eksemplāros un to paraksta. Divus eksemplārus izsniedz pasūtītājam, pa vienam eksemplāram glabā būvvaldes un biroja arhīvā. Noteiktais dokumentu eksemplāru skaits nav nepieciešams, ja akts ir sagatavots elektroniski.".

11. Izteikt 178.punktu šādā redakcijā:

"178. Institūcija, kura pilda būvvaldes funkcijas, nav tiesīga pieņemt ceļu un ielu vai tās daļu ekspluatācijā, ja kāda no institūcijām sniegusi negatīvu atzinumu par būves nodošanu ekspluatācijā.".

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis

18.04.2018 15:33

3024

Sproģis 67013113

gusts.sprogis@em.gov.lv